《岳忠武祠》
清代·赵俞

桧树枝生宋祚微，将军那许总戎机。出师累捷身应死，与敌同仇事已非。

脱帻收时光焰动，属镂赐后怒涛飞。孤忠愿抱千秋恨，不共蕲王早见几。

作者简介：（1635—1713）江南嘉定人，字文饶，号蒙泉。少时即有才名，至二十七岁始成诸生。康熙二十七年进士。旋因事被诬入狱。后得恢复进士身分。三十七年，任山东定陶知县。在官开渠、筑堤、植树，善政甚多。以年老辞官。有《绀寒亭诗文集》。